Unitate 731

Le Unitate 731 (Japanese: 731部隊, Romanisation Hepburn: Nana-san-ichi Butai), abbreviation de Distachamento Manchu 731 e anque cognoscite como Distachamento Kamo e Unitate Ishii, esseva un unitate clandestin de recerca e disveloppamento de guerra biologic e chimic del Armea Imperial Japonese, dedicate al experimentation human letal e al fabrication de armas biologic durante le Secunde Guerra Sino-Japonese (1937–1945) e le Secunde Guerra Mundial.

Le estimationes super le numero de mortes varia. Inter 1936 e 1945, approximamente 14.000 victimas esseva occidite in le Unitate 731. On calcula que al minus 200.000 personas moriva a causa de maladies infectiose causate per le activitates del Unitate 731 e su installationes de recerca affiliate.

Illo habeva su sede in le districto de Pingfang in Harbin, le plus grande urbe del stato marionetta japonese Manchukuo (le actual nord-est de China), e possedeva filiales active in tote China e le sud-est asiatic.